བླ་མ་རྣམས་ཀྱི་མཚན་སྔགས།
༄༅།  ། བླ་མ་རྣམས་ཀྱི་མཚན་སྔགས།  ༄༅༅།  ། སྨྲ་བའི་དབང་ཕྱུག་འཇམ་པའི་དབྱངས།  ། སྒྲ་དབྱངས་ལྷ་མོ་དབྱངས་ཅན་མར།  ། རྣམ་པ་ཀུན་ཏུ་ཕྱག་བགྱིས་ཏེ།  ། བླ་མ་རྣམས་ཀྱི་མཚན་སྔགས་འབྲི།  ། ཨ་ཨཱཿགུ་རུ་སུ་མ་ཏི་མཉྫུ་ཤྲཱི་སཱ་ག་ར་སིདྡྷི་ཧཱུཾ་ཧཱུཾ།  རྒྱལ་བ་བློ་བཟང་འཇམ་དཔལ་རྒྱ་མཚོ།  ཨ་ཨཱཿགུ་རུ་སུ་མ་ཏི་ཤྲཱི་མཱ་ན་ཤཱ་ས་ནཱ་སཱུརྱ་སིདྡྷི་ཧཱུཾ་ཧཱུཾ།  པཎ་ཆེན་བློ་བཟང་དཔལ་ལྡན་བསྟན་པའི་ཉི་མ།  ཨ་ཨཱཿགུ་རུ་སུ་དྷཱིཿཔྲ་ཎི་དྷ་ན་སིདྡྷི་ཧཱུཾ་ཧཱུཾ།  དགའ་ལྡན་ཁྲི་པ་བློ་བཟང་སྨོན་ལམ།   ཨ་ཨཱཿགུ་རུ་མཉྫུ་ཤྲཱི་ཀལྱཱ་ཎཿསཱ་ག་ར་སིདྡྷི་ཧཱུཾ་ཧཱུཾ།  བླ་མ་འཇམ་དཔལ་དགེ་ལེགས་རྒྱ་མཚོ།  ཨ་ཨཱཿགུ་རུ་སུ་མ་ཏི་མཻ་ཏྲི་སིདྡྷི་ཧཱུཾ་ཧཱུཾ།  ཕུར་བུ་ལྕོག་བློ་བཟང་བྱམས་པ།   ཨ་ཨཱཿགུ་རུ་ཀལྤ་བྷ་དྲ་ཀལྱཱ་ཎཿསཱ་ག་ར་སིདྡྷི་ཧཱུཾ་ཧཱུཾ།  བླ་མ་བསྐལ་བཟང་དགེ་ལེགས་རྒྱ་མཚོ།  ཨ་ཨཱཿགུ་རུ་ཝ་ཀཱིནྡྲ་སུ་དྷཱིཿཤཱ་ས་ན་སཱུརྱ་སིདྡྷི་ཧཱུཾ་ཧཱུཾ།  གླིང་སྤྲུལ་སྐུ་ངག་དབང་བློ་བཟང་བསྟན་པའི་ཉི་མ།  ཨ་ཨཱཿཤྲཱི་མཱ་ན་མཱུ་ལ་སྱ་གུ་རུ་རཏྣ་དྷྭ་ཛ་སིདྡྷི་ཧཱུཾ་ཧཱུཾ།  དཔལ་ལྡན་རྩ་བའི་བླ་མ་དཀོན་མཆོག་རྒྱལ་མཚན།  ཨ་ཨཱཿགུ་རུ་ཝ་ཀཱིནྡྲ་དྷྱ་ན་སིདྡྷི་ཧཱུཾ་ཧཱུཾ།  བླ་མ་ངག་དབང་བསམ་གཏན།   ཨ་ཨཱཿདྷརྨ་སྭ་མི་སུ་དྷཱིཿཤཱི་ལ་སིདྡྷི་ཧཱུཾ་ཧཱུཾ།  ཆོས་ཀྱི་རྗེ་བློ་བཟང་ཚུལ་ཁྲིམས།  ཨ་ཨཱཿཝ་ཀཱིནྡྲ་པྲ་ས་ར་སུ་ཤྲཱི་སིདྡྷི་ཧཱུཾ་ཧཱུཾ།  ངག་དབང་རབ་འབྱམས་བཟང་པོའི་དཔལ།   ཨ་ཨཱཿཏྲཱ་ཎཾཿཨུཏྟ་རཿཨུཏྟ་མ་སུ་དྷཱིཿཔྲཉྫཱ་སིདྡྷི་ཧཱུཾ་ཧཱུཾ།  སྐྱོབ་པ་བླ་མ་དམ་པ་བློ་བཟང་ཤེས་རབ།  ཨ་ཨཱཿས་ར་ཎཾ་ནཱ་ཐཿཨརྠ་སཱིངྷ་སིདྡྷི་ཧཱུཾ་ཧཱུཾ།  སྐྱབས་མགོན་དོན་འགྲུབ་སེང་གེ།  ཨ་ཨཱཿགུ་རུ་མཻ་ཏྲི་རསྨི་སིདྡྷི་ཧཱུཾ་ཧཱུཾ།  བླ་མ་བྱམས་པ་འོད་ཟེར།  ༈བླ་མའི་མཚན་སྔགས་བྲིས་པ་ཡིས།  ། དམ་ཚིག་ཉམས་ཆག་བྱང་ཞིང་དག། ཆགས་སྡང་ཕྲག་དོག་རྩད་ནས་ཞི།  ། དད་དང་དག་སྣང་འབྱོངས་གྱུར་ཅིག། བྲག་མགོའི་དགེ་སློང་བསྐལ་བཟང་གི།  ། མོས་ངོར་ལམ་བྲག་བླ་མས་བྲིས།  ། ཉེས་གང་བླ་མའི་སྤྱན་སྔར་བཤགས།  ། དགེ་བས་ཐུབ་བསྟན་འབར་གྱུར་ཅིག། ཤཱུ་བྷཾ། །  ། །  ༄།  ། ཨ་བདེ་ལེགས་སུ་གྱུར་ཅིག། དུས་གསུམ་བདེ་གཤེགས་ཀུན་གྱི་སྐུ་གསུང་ཐུགས།  ། འཕྲིན་ལས་ཡོངས་ལ་དབང་བསྒྱུར་ཐམས་ཅད་མཁྱེན།  ། སྲིད་གསུམ་འདྲེན་མཆོག་བསྐལ་བཟང་རྒྱ་མཚོའི་སྡེ།  ། བདག་གི་མཁན་པོ་སྙིང་གི་པདྨོར་བཞུགས།  ། བསྐལ་པ་སྟོང་དུ་བཙལ་ཀྱང་རྙེད་དཀའ་བ།  ། བློ་བཟང་རྒྱལ་བའི་ལེགས་བཤད་བདུད་རྩིའི་རྒྱུན།  ། རྣམ་པར་རྒྱལ་བའི་དགོངས་དབྱིངས་བཞིན་འདོམས་པ།  ། འཕགས་མཆོག་བསྐལ་བཟང་རྒྱ་མཚོར་གསོལ་བ་འདེབས།  ། ཁྱོད་ནི་རྒྱལ་ཀུན་སྤྱི་གཟུགས་འགྲོ་བའི་སྐྱབས།  ། བདག་ཅག་སྲིད་པའི་གདུང་བས་ཉམ་རེ་ཐག། ཁྱོད་ཞབས་དྲན་པས་གསོལ་བ་འདེབས་ལགས་ན།  ། ཐུགས་རྗེས་སྐྱོབས་ཤིག་རྗེ་བཙུན་རིན་པོ་ཆེ།  ། ཨ་ཨཱཿགུ་རུ་སུ་དྷཱི་ཀལྤ་བྷ་དྲ་ས་མུ་དྲེ་ཎ་མ་མ་ཡུ་དྷ་ཛ་སརྞ་བཻ་སརྦ་སིདྡྷི་པྲ་ཡཙྩནྟུ་ཧཱུཾ།  བདག་ནི་སྐྱེ་བ་ཐམས་ཅད་དུ།  ། རྗེ་བཙུན་བསྐལ་བཟང་རྒྱ་མཚོའི་སྡེ།  ། ཕྱོགས་ལས་རྣམ་རྒྱལ་ཡབ་སྲས་དང་།  ། འབྲལ་མེད་བྱིན་གྱིས་བརླབ་ཏུ་གསོལ།  ། མགོན་ཁྱོད་གསུང་མཆོག་འཆི་མེད་བདུད་རྩི་ཡིས།  ། བདག་ལ་བྲན་དང་བདག་གི་མོས་གུས་ཀྱི།  ། རྟེན་ཅིང་འབྲེལ་འབྱུང་བསླུ་མེད་བདེན་པའི་མཐུས།  ། ཀུན་ནས་ཀུན་ཏུ་བླ་མ་ཡི་དམ་དང་།  ། འབྲལ་བ་མེད་པར་བཀའ་བཞིན་སྒྲུབ་པར་ཤོག།
ཅེས་པ་དགེ་བའི་བཤེས་གཉེན་རབ་འབྱམས་པ་བློ་བཟང་བཟོད་པའི་དགོངས་བཞེད་ལྟར།  ༧བདག་ལམ་བྲག་བླ་མས་གཡར་ཁྲལ་དུ་བགྱིས་པའི་སེམས་ཅན་ཐམས་ཅད་བླ་མ་མཆོག་གིས་དགྱེས་བཞིན་དུ་རྗེས་སུ་འཛིན་པར་གྱུར་ཅིག།  ། །